钦定古今图书集成/明伦汇编/闺媛典/第122卷 > 张谷宝后妻祝氏
## 钦定古今图书集成/明伦汇编/闺媛典/第122卷 > 张谷宝后妻祝氏

按《宁波府志》：“祝氏，名清，鄞人。生有淑德，年二十三，归
张谷宝为继室。时夫已疾革，仅扶持成礼，期月而卒。
初，谷宝娶傅氏，无子，纳二妾：长马，生子遂孙；次李，生
子康孙。李性悍妒，待傅氏无礼，日攻其短，傅氏以愤
懑卒。及清至，李假主父遗命，立己为嫡，俾清为媵，凡
资产悉据有之。清善遇马氏，鞠育其子如己出。久之”，
李与族氏诱曰：“汝名虽嫁，实则女也。年少日长，如孤
苦何？”清正色曰：“吾既庙见，岂不为妇乎？吾不幸，命也，
惟安吾命而已，何暇知他事乎？”诱者遂止。清苦自守，
育其子，遂孙。长，娶有子，子复生孙。凡三世而清尚无
恙，寿八十五卒。